title: Smernica Komisie 98/90/ES z 30. novembra 1998, ktorou sa prispôsobuje technickému pokroku smernica Rady 70/387/EHS týkajúca sa dverí motorových vozidiel a ich prípojných vozidielText s významom pre EHP.

text:
Dôležité právne oznámenie

|

31998L0090

Úradný vestník L 337 , 12/12/1998 S. 0029 - 0039

		Smernica Komisie 98/90/ESz 30. novembra 1998,ktorou sa prispôsobuje technickému pokroku smernica Rady 70/387/EHS týkajúca sa dverí motorových vozidiel a ich prípojných vozidiel(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Komisie 98/14/ES [2], a najmä na jej článok 13 ods. 2,so zreteľom na smernicu Rady 70/387/EHS z 27. júla 1970 o aproximácii právnych predpisov členských štátov, týkajúcich sa dverí motorových a ich prípojných vozidiel [3], v znení aktu o pristúpení Dánska, Írska a Spojeného kráľovstva, a najmä na článok 3,keďže smernica 70/387/EHS je jedna zo samostatných smerníc týkajúcich sa postupu ES typového schvaľovania zavedeného smernicou 70/156/EHS; keďže preto ustanovenia smernice 70/156/EHS, ktoré sa týkajú systémov, konštrukčných častí a samostatných technických celkov vozidiel, sa vzťahujú aj na súčasnú smernicu;keďže smernicu 70/387/EHS je možné ďalej prispôsobiť technickému pokroku opatreniami na zvýšenie bezpečnosti osôb pri vstupe do kabíny vodiča niektorých ťažkých nákladných vozidiel a pri výstupe z nej;keďže najmä článok 3 ods. 4 a článok 4 ods. 3 smernice 70/156/EHS si vyžaduje, aby bol ku každej samostatnej smernici pripojený informačný dokument, ktorý obsahuje zodpovedajúce body prílohy I k uvedenej smernici a osvedčenie o typovom schválení podľa prílohy VI k rovnakej smernici, aby schválenie typu mohlo byť spracované výpočtovou technikou;keďže s prihliadnutím na praktické uplatnenie smernice 70/387/EHS je potrebné zabezpečiť, aby existovali jednotné predpisy vo všetkých členských štátoch;keďže opatrenia, ktoré sú ustanovené v tejto smernici, sú v súlade so stanoviskom Výboru pre prispôsobenie technickému pokroku ustanovenom smernicou 70/156/EHS,PRIJALA TÚTO SMERNICU:Článok 1Smernica 70/387/EHS sa týmto mení a dopĺňa takto:1. V článku 1 sa slová "poľnohospodárske traktory" nahrádzajú slovami "poľnohospodárske a lesnícke traktory" a slová "mechanizmy a stavebné vozidlá" sa nahrádzajú slovami "všetky mobilné mechanizmy".2. Prílohy sa menia a dopĺňajú v súlade s prílohou k tejto smernici.Článok 21. Od 1. januára 1999 členské štáty nesmú z dôvodov týkajúcich sa dverí vozidla:- odmietnuť udeliť ES typové schválenie alebo udeliť národné typové schválenie pre typ vozidla,alebo- zakázať predaj, registráciu, uvedenie vozidiel do prevádzky,ak uvedené vozidlá spĺňajú požiadavky smernice 70/387/EHS, zmenenej a doplnenej touto smernicou.2. Od 1. októbra 2000 členské štáty:- nesmú už udeliť ES typové schválenie,a- môžu odmietnuť udeliť národné typové schváleniepre nový typ vozidla z dôvodov týkajúcich sa dverí vozidla, ak tieto dvere nespĺňajú požiadavky smernice 70/387/EHS, zmenenej a doplnenej touto smernicou.Článok 31. Členské štáty príjmu zákony, iné právne predpisy a správne opatrenia potrebné na dosiahnutie súladu z touto smernicou s účinnosťou najneskôr od 31. decembra 1998. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4Táto smernica nadobúda účinnosť siedmy deň po jej uverejnení v Úradnom vestníku Európskych spoločenstiev.Článok 5Táto smernica je adresovaná členským štátom.V Bruseli 30. novembra 1998Za KomisiuMartin Bangemannčlen Komisie[1] Ú. v. ES L 42, 23.2.1970, s. 1.[2] Ú. v. ES L 91, 25.3.1998, s. 1.[3] Ú. v. ES L 176, 10.8.1970, s. 5.--------------------------------------------------PRÍLOHA1. Pred prílohy k smernici 70/387/EHS sa vkladá tento zoznam príloh:ZOZNAM PRÍLOH1. | PRÍLOHA I | Rozsah pôsobnosti, definície, všeobecné požiadavky, žiadosť o udelenie ES typového schválenia, udelenie ES typového schválenia, úpravy typu a zmeny a doplnky k typovým schváleniam, zhoda výroby |Dodatok 1: | Informačný dokument |Dodatok 2: | Osvedčenie o typovom schválení |2. | PRÍLOHA II | Konštrukčné a montážne požiadavky a skúšky pevnosti |3. | PRÍLOHA III | Požiadavky na vstup a výstup dverami kabíny vodiča. |"."2. Príloha I sa nahrádza takto:PRÍLOHA IROZSAH PÔSOBNOSTI, DEFINÍCIE, VŠEOBECNÉ POŽIADAVKY, ŽIADOSŤ O ES TYPOVÉ SCHVÁLENIE, UDELENIE ES TYPOVÉHO SCHVÁLENIA, ÚPRAVY TYPU A ZMENY A DOPLNKY K TYPOVÝM SCHVÁLENIAM, ZHODA VÝROBY1. ROZSAH PÔSOBNOSTI1.1 Táto smernica sa vzťahuje na dvere motorových vozidiel kategórii M1 a N [1].2. DEFINÍCIENa účely tejto smernice:2.1 "schválenie vozidla" znamená schválenie typu vozidla vzhľadom na jeho dvere a charakteristiky, ktoré sa vzťahujú na takéto dvere,2.2 "typ vozidla" znamená vozidlá, ktoré sa nelíšia v týchto zásadných vlastnostiach:- konštrukčné a pevnostné vlastnosti zámkov a pántov, pokiaľ ide o vozidlá uvedené v prílohe II,- požiadavky na konštrukciu a montáž stúpačiek a schodíkov, pokiaľ ide o vozidlá, ktorých sa netýka príloha III,- poloha a geometrické vlastnosti vstupných schodíkov a držadiel, ak ide o vozidlá uvedené v prílohe III,ak tieto vlastnosti majú význam z hľadiska požiadaviek tejto smernice.3. VŠEOBECNÉ POŽIADAVKY3.1 Konštrukcia3.1.1 Konštrukčné charakteristiky vozidla musia umožňovať úplne bezpečný vstup do vozidla a výstup z neho.3.1.2 U vozidiel kategórie N2 s maximálnou hmotnosťou väčšou ako 7,5 tony a vozidiel kategórie N3 sa uvedené požiadavky pokladajú za splnené, ak tieto vozidlá spĺňajú predpisy prílohy III.3.2 Dvere, vstupy a výstupy3.2.1 Dvere, vstupy a výstupy musia byť také, aby ich bolo možné používať ľahko a bez nebezpečenstva.3.3 Dvere a zámky3.3.1 Dvere a zámky musia byť skonštruované tak, aby pri ich zatváraní nevznikal dráždivý zvuk.3.3.2 Zámky dverí musia byť skonštruované tak, aby sa zabránilo náhodnému otvoreniu dverí.3.4 Zámky a pánty (požiadavky na konštrukciu a montáž)3.4.1 Pánty závesných dverí (s výnimkou vyklápacích dverí) na bokoch vozidiel musia byť upevnené na prednom okraji dverí v smere jazdy. V prípade dvojitých dvier sa tieto požiadavky vzťahujú na krídlo dverí, ktoré sa otvára prvé; u druhého krídla musí byť možnosť jeho zaistenia závorou.3.4.2 Zámky a pánty bočných dverí vozidiel kategórie M1 musia spĺňať požiadavky, ktoré sú stanovené v prílohe II k tejto smernici.3.5 Stúpačky a schodíky (požiadavky na konštrukciu a montáž)3.5.1 Na účely tejto smernice sa za stúpačky alebo schodíky nepokladá náboj kolesa, ráf a ostatné časti kolesa, s výnimkou prípadov, keď z konštrukčných dôvodov nie je možné namontovať stúpačky alebo schodíky inde na vozidle.3.5.2 Ak vo vozidlách kategórii M1 , N1 a N2 s maximálnou hmotnosťou nepresahujúcou 7,5 tony je podlaha pri vstupe do priestoru kabíny pre pasažierov viac ako 600 mm nad vozovkou, vozidlo musí mať jednu alebo viac stúpačiek alebo schodíkov.3.5.2.1 Pre terénne vozidlá podľa prílohy II časť A k smernici 70/156/EHS sa však môže táto vzdialenosť od vozovky zvýšiť do 700 mm.3.5.2.2 Stúpačky alebo schodíky musia byť skonštruované tak, aby bolo vylúčené nebezpečenstvo pošmyknutia.4. ŽIADOSŤ O ES TYPOVÉ SCHVÁLENIE4.1 Žiadosť o ES typové schválenie vozidla so zreteľom na dvere predkladá výrobca vozidla.4.2 Vzor informačného dokumentu je uvedený v dodatku 1.4.3 Vozidlo predstavujúce typ, ktorý má byť schválený, sa musí predložiť technickej skúšobni, ktorá je zodpovedná za skúšky pre schválenie typu.5. UDELENIE ES TYPOVÉHO SCHVÁLENIA5.1 Ak sú uspokojené dôležité požiadavky, udelí sa ES typové schválenie podľa článku 4 ods. 3 smernice 70/156/EHS.5.2 Vzor osvedčenia o ES typovom schválení je uvedený v prílohe 2.5.3 Pre každý typ schváleného vozidla sa pridelí číslo typového schválenia v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu vozidla.6. ÚPRAVY TYPU, ZMENY A DOPLNKY KU SCHVÁLENIAM6.1 V prípade úprav typu schváleného podľa tejto smernice sa uplatňujú ustanovenia článku 5 smernice 70/156/EHS.7. ZHODA VÝROBY7.1 Opatrenia na zabezpečenie zhody výroby sa prijímajú v súlade s ustanoveniami článku 10 smernice 70/156/EHS.Dodatok 1+++++ TIFF ++++++++++ TIFF +++++Dodatok 2+++++ TIFF ++++++++++ TIFF +++++3. Príloha II sa mení a dopĺňa takto:a) v nadpise sa slová "SÚKROMNÉ AUTOMOBILY" nahrádzajú slovami "VOZIDLÁ KATEGÓRIE M1",b) v bode 1.1 sa slovo1 "smernica" nahrádza slovom "príloha".4. Pridáva sa táto príloha III:[1] Podľa definície v prílohe II časti A k smernici 70/156/EHS.--------------------------------------------------


title: Smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v spoločenstve

text:
Dôležité právne oznámenie

|

32000L0030

Úradný vestník L 203 , 10/08/2000 S. 0001 - 0008

		Smernica Európskeho parlamentu a Rady 2000/30/ESzo 6. júna 2000o cestnej technickej kontrole spôsobilosti úžitkových automobilov prevádzkovaných v spoločenstveEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä článok 71 ods. 1 písm. c) a d),so zreteľom na návrh Komisie [1],so zreteľom na stanovisko Hospodárskeho a sociálneho výboru [2],po porade s Výborom regiónov,konajúc v súlade s postupom, uvedeným v článku 251 zmluvy [3],Keďže:(1) Vzrastajúca premávka konfrontuje všetky členské štáty s problémami bezpečnosti a životného prostredia, ktoré majú podobnú povahu i závažnosť.(2) Je v záujme bezpečnosti cestnej premávky, ochrany životného prostredia a rovnosti hospodárskej súťaže, aby sa úžitkové automobily používali, len ak sú udržiavané na vysokom stupni technickej spôsobilosti pre premávku na pozemných komunikáciách.(3) V súlade so smernicou 96/96/EC z 20. decembra 1996 o aproximácii právnych predpisov členských štátov o kontrole technického stavu motorových vozidiel a ich prípojných vozidiel [4], podliehajú úžitkové automobily každoročnej kontrole príslušného orgánu.(4) článok 4 smernice 94/12/ES [5] umožňuje mnohostranný prístup k hľadiskám posudzovania nákladov a účinnosti opatrení, ktorých cieľom je znížiť znečisťovanie zapríčinené cestnou dopravou; keďže európsky program "Auto-oil I" taký prístup prevzal a objektívne posúdil všetky najefektívnejšie opatrenia v oblastiach technológie motorových vozidiel, kvality pohonných látok, monitorovania a údržby ako aj netechnické opatrenia s cieľom znížiť emisie cestnej dopravy.(5) Sledujúc uvedený prístup, Európsky parlament spolu s Radou prijali smernicu 98/70/ES [6] na zlepšenie kvality pohonných látok a smernicou 98/69/ES [7] stanovili pre súkromné osobné a ľahké úžitkové automobily, resp. smernicou 1999/96/ES [8] pre ťažké nákladné motorové vozidlá, prísnejšie emisné normy.(6) Táto smernica je súčasťou toho istého prístupu, avšak z hľadiska ochrany životného prostredia sa zdá v tomto štádiu efektívnejšie nesprísňovať normy na kontroly technického stavu vozidiel stanovené smernicou 96/96/ES, ale postarať sa o technické kontroly na cestách, aby sa zabezpečilo uplatňovanie tejto smernice počas celého roka.(7) Nariadené každoročné kontroly technického stavu vozidiel sa nepovažujú za naozaj dostatočnú záruku, aby úžitkové automobily boli v spôsobilom stave počas celého roka.(8) Efektívne presadzovanie cielenou doplnkovou kontrolou na pozemných komunikáciách je dôležité a z hľadiska nákladov efektívne opatrenie na kontrolu úrovne údržby úžitkových automobilov na pozemných komunikáciách.(9) Cestné technické kontroly by sa mali uskutočňovať bez diskriminácie z dôvodov štátnej príslušnosti vodiča, alebo štátu, v ktorej bol úžitkový automobil zaevidovaný alebo uvedený do prevádzky.(10) Spôsob výberu kontroly by mal byť založený na cielenom prístupe s vynaložením maximálneho úsilia na zistenie vozidiel, ktoré sú s najväčšou pravdepodobnosťou slabo udržiavané, a tým by mal zlepšovať operačnú účinnosť orgánov a minimalizovať náklady a zdržanie vodičov i dopravcov.(11) V prípade vážnych nedostatkov na kontrolovaných motorových vozidlách musí jestvovať možnosť požadovať od príslušných orgánov členského štátu, v ktorom je motorové vozidlo zaevidované alebo v ktorom bolo uvedené do premávky, aby vykonali vhodné opatrenia a informovali požadujúci členský štát o všetkých vykonaných následných opatreniach.(12) Opatrenia potrebné na vykonanie tejto smernice budú prijaté v súlade s rozhodnutím Rady 1999/468/ES z 28. júna 1999, ktoré stanovuje postupy, akými sa vykonávajú oprávnenia prislúchajúce Komisii [9].(13) Podľa princípov subsidiarity a proporcionality ustanovených v článku 5 zmluvy, členské štáty nemôžu dosiahnuť ciele navrhovanej činnosti, menovite vytvoriť režim cestných kontrol úžitkových automobilov, a preto ich, vzhľadom na rozsah činnosti, môže efektívnejšie dosiahnuť spoločenstvo; táto smernica nepresahuje rozsah potrebný na takýto účel,PRIJALI TÚTO SMERNICU:Článok 11. V záujme zvýšenia bezpečnosti premávky a zlepšenia životného prostredia je účelom tejto smernice zabezpečiť, aby úžitkové automobily, ktoré premávajú na území členských štátov spoločenstva, lepšie spĺňali technické podmienky stanovené smernicou 96/96/ES.2. Táto smernica stanovuje niektoré podmienky pre cestné technické kontroly spôsobilosti úžitkových automobilov na území spoločenstva.3. Bez ohľadu na právne predpisy spoločenstva však táto smernica nemá vplyv na právo členských štátov vykonávať kontroly, na ktoré sa táto smernica nevzťahuje alebo kontrolovať cestnú dopravu z iných hľadísk, najmä týkajúcich sa úžitkových automobilov. Na druhej strane nič nebráni členskému štátu, aby v súvislosti s kontrolami, ktoré nespadajú do rámca tejto smernice, kontroloval body uvedené v prílohe I na inom mieste než je verejná pozemná komunikácia.Článok 2Na účely tejto smernice:"úžitkovým automobilom"  sú motorové vozidlá a prívesy, definované v kategóriách 1, 2 a 3 v prílohe I k smernici 96/96/ES;"cestná technická kontrola"  je vopred neoznámená, a preto neočakávaná kontrola technickej povahy, ktorú na verejnej pozemnej komunikácii uskutočňujú orgány, alebo ktorá sa uskutočňuje pod ich dohľadom, na úžitkovom automobile premávajúcom na území členského štátu;"kontrola technického stavu vozidla"  je kontrola technického stavu vozidla podľa prílohy II k smernici 96/96/ES.Článok 31. Každý členský štát zavedie cestné technické kontroly tak, aby dosiahol ciele stanovené v článku 1, týkajúce sa úžitkových automobilov podľa tejto smernice, majúc na zreteli vnútroštátne právne predpisy, ktoré možno na také vozidlá uplatniť podľa smernice 96/96/ES.2. Každá cestná technická kontrola sa vykonáva bez diskriminácie z dôvodov štátnej príslušnosti vodiča alebo štátu, v ktorom je úžitkový automobil evidovaný alebo uvedený do prevádzky, majúc na zreteli potrebu minimalizovať náklady a zdržanie, ktoré tým vzniknú vodičovi a dopravcovi.Článok 41. Cestná technická kontrola zahŕňa jedno, dve alebo všetky z nasledujúcich hľadísk:a) pohľadové posúdenie stavu údržby na stojacom úžitkovom automobile;b) kontrolu správy o poslednej vykonanej cestnej technickej kontrole podľa článku 5 alebo dokumentácie, osvedčujúcej technickú spôsobilosť motorového vozidla pre cestnú premávku, a v prípade, že motorové vozidlo je v evidencii alebo bolo uvedené do prevádzky v členskom štáte najmä kontrolu osvedčenia o tom, že úžitkový automobil bol podrobený zákonnej kontrole technického stavu vozidla podľa smernice 96/96/ES;c) kontrolu závad týkajúcich sa jedného, viac než jedného alebo všetkých kontrolovaných bodov podľa prílohy I, bod 10.2. Kontrola brzdových systémov a výfukových emisií sa vykoná podľa pravidiel stanovených v prílohe II.3. Pred vykonaním kontroly podľa bodov uvedených v prílohe I, bod 10, inšpektor vezme do úvahy posledné osvedčenie o technickej spôsobilosti a správu o vykonanej cestnej technickej kontrole, ktoré vodič môže predložiť.Inšpektor môže vziať do úvahy aj každé iné vhodné bezpečnostné osvedčenie, vydané oprávneným orgánom, ktoré vodič prípadne predloží.Ak tieto osvedčenia alebo správa potvrdzujú, že kontrola niektorého z bodov uvedených v prílohe I, bod 10, bola vykonaná v priebehu posledných troch mesiacov, taký bod sa znovu nekontroluje, okrem odôvodnených prípadov, najmä, ak ide o zjavnú poruchu alebo závadu.Článok 51. Správu o cestnej technickej kontrole týkajúcu sa kontroly podľa článku 4 ods. 1 písm. c) vyhotoví orgán alebo inšpektor, ktorý kontrolu vykonal. Vzor správy je uvedený v prílohe I, ktorej bod 10 obsahuje kontrolný zoznam. Orgán alebo inšpektor musí označiť príslušné okienka. Správa sa musí vydať vodičovi úžitkového automobilu.2. Ak orgán alebo inšpektor uváži, že nedostatky v údržbe úžitkového automobilu môžu predstavovať také riziko pre bezpečnosť, že najmä, ak ide o brzdy, je odôvodnené ďalšie skúšanie, možno úžitkový automobil podrobiť podrobnejšej skúške v najbližšom testovacom stredisku, ktoré členský štát ustanovil podľa článku 2 smernice 96/96/ES.Ak sa počas cestnej kontroly podľa článku 4 ods. 1 alebo počas podrobnejšej skúšky podľa prvého pododseku tohto odseku ukáže, že úžitkový automobil predstavuje vážne riziko pre svoju posádku alebo iných účastníkov cestnej premávky, možno používanie takého motorového vozidla zakázať do času až budú zistené nebezpečné nedostatky odstránené.Článok 6Každý druhý rok, pred 31. marcom, členské štáty oznámia Komisii údaje nazhromaždené za uplynulé dva roky o počtoch kontrolovaných úžitkových automobilov, roztriedené podľa kategórií v súlade s prílohou I, bod 6 a krajín, v ktorých sú evidované, a kontrolované body a závady zistené na základe prílohy I, bod 10.Prvé údaje sa predkladajú za dvojročné obdobie, ktoré sa začína 1. januára 2003.Komisia postúpi tieto informácie Európskemu parlamentu.Článok 71. Členské štáty si budú vzájomne pomáhať pri uplatňovaní tejto smernice. Vzájomne si budú oznamovať najmä podrobnosti o orgáne(och) zodpovednom(ých) za výkon kontroly a mená styčných osôb.2. Vážne nedostatky na úžitkovom automobile, ktoré patrí osobe, ktorá nemá bydlisko v danom členskom štáte, najmä tie, ktorých dôsledkom je zákaz používania motorového vozidla, sa prostredníctvom vzorovej správy v prílohe I oznamujú príslušným orgánom toho členského štátu, v ktorom je vozidlo evidované alebo v ktorom bolo uvedené do prevádzky bez toho, aby bolo dotknuté trestné stíhanie podľa platných právnych predpisov členského štátu, v ktorom bol nedostatok zaznamenaný.Bez toho, aby bol dotknutý článok 5, príslušné orgány členského štátu, v ktorom sa zistil vážny nedostatok na úžitkovom vozidle patriacom osobe, ktorá nemá bydlisko v tomto členskom štáte, môžu žiadať príslušné orgány členského štátu, v ktorom je vozidlo evidované alebo v ktorom bolo uvedené do prevádzky, aby proti vinníkovi vykonali vhodné opatrenia, napríklad predvedenie vozidla na ďalšiu kontrolu technického stavu vozidla.Príslušné orgány, ktoré takú požiadavku dostali, oznámia všetky opatrenia vykonané proti vinníkovi príslušným orgánom členského štátu, v ktorom boli nedostatky na úžitkovom vozidle zistené.Článok 8Všetky zmeny a doplnky potrebné na úpravu prílohy I alebo technické normy určené na technické zdokonalenie v prílohe II budú prijaté postupom ustanoveným v článku 9 ods. 2Také zmeny a doplnky však nesmú mať za následok rozšírenie rozsahu pôsobnosti tejto smernice.Článok 91. Komisii pomáha Výbor pre prispôsobovanie technickému pokroku ustanovený podľa článku 8 smernice 96/96/ES, ďalej len "výbor".2. Pri odkazoch na tento odsek platia články 5 a 7 rozhodnutia 1999/468/ES v súlade s ustanoveniami jeho článku 8.Lehota stanovená v článku 5 ods. 6 rozhodnutia 1999/468/EC bude trojmesačná.3. Výbor prijme svoj vlastný rokovací poriadok.Článok 10Členské štáty vypracujú predpisy o sankciách vodičovi alebo dopravcovi za nedodržanie technických požiadaviek kontrolovaných na základe tejto smernice.Vykonajú všetky potrebné opatrenia, aby zabezpečili vymáhanie týchto sankcií. Takto upravené pokuty budú účinné, primerané a odrádzajúce.Článok 11Do roka od obdržania údajov členských štátov podľa článku 6 Komisia predloží Rade správu o uplatňovaní tejto smernice spolu s prehľadom dosiahnutých výsledkov.Prvá správa bude za dvojročné obdobie, ktoré sa začne 1. januára 2003.Článok 121. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 6. júna 2002. Bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 13Táto smernica nadobudne účinnosť dňom jej uverejnenia v Úradnom vestníku Európskych spoločenstiev.Článok 14Táto smernica je adresovaná členským štátom.V Luxemburgu, 6. júna 2000.Za Európsky parlamentpredsedaN. FontaineZa RadupredsedaE. Ferro Rodrigues[1] Ú. v. ES C 190, 18.6.1998, str. 10, a Ú. v. ES C 116E, 26.4.2000, str. 7.[2] Ú. v. ES C 407, 28.12.1998, str. 112.[3] Stanovisko Európskeho parlamentu z 9. februára 1999, (Ú. v. ES C 150, 28.5.1999, str. 27), spoločná pozícia Rady z 2. decembra 1999 a rozhodnutie Európskeho parlamentu zo 14. marca 2000 (zatiaľ neuverejnené v úradnom vestníku). Rozhodnutie Rady z 13. apríla 2000.[4] Ú. v. ES L 46, 17.2.1997, str. 1. Smernica zmenená a doplnená smernicou Komisie 1999/52/ES (Ú. v. ES L 142, 5.6.1999, str. 26).[5] Smernica Európskeho parlamentu a Rady 94/12/ES z 23 marca 1994 týkajúca sa opatrení, ktoré sa majú prijať proti znečisťovaniu ovzdušia emisiami motorových vozidiel, ktorá mení a doplňuje smernicu 70/220/EHS (Ú. v. ES L 100, 19.4.1994, str. 42).[6] Smernica Európskeho parlamentu a Rady 98/70/ES z 13. októbra 1998 týkajúca sa kvality benzínu a motorovej nafty a smernica Rady 93/12/EHS, ktorá ju mení a doplňuje (Ú. v. ES L 350, 28.12.1998, str. 58).[7] Smernica Európskeho parlamentu a Rady 98/69/ES z 13 októbra 1998 týkajúca sa opatrení, ktoré sa majú prijať proti znečisťovaniu ovzdušia emisiami motorových vozidiel, ktorá mení a doplňuje smernicu 70/220/EHS (Ú. v. ES L 350, 28.69.1998, str. 1).[8] Smernica Európskeho parlamentu a Rady 1999/96/ES z 13. decembra 1999 o aproximácii právnych predpisov členských štátov, ktoré sa týkajú opatrení prijímaných proti emisiám plynných a tuhých znečisťujúcich látok zo vznetových motorov používaných v motorových vozidlách a emisiám plynných znečisťujúcich látok zo zážihových motorov motorových vozidiel, v ktorých sa ako palivo používa zemný plyn alebo skvapalnený naftový plyn a smernica Rady 88/77/EHS (Ú. v. ES L 44, 16.2.2000, str. 1), ktorá ju mení a doplňuje.[9] Ú. v. ES L 184, 17.7.1999. str. 23.--------------------------------------------------PRÍLOHA I+++++ TIFF ++++++++++ TIFF +++++--------------------------------------------------PRÍLOHA IIPRAVIDLÁ SKÚŠANIA ALEBO KONTROLY BRZDOVEJ SÚSTAVY A VÝFUKOVÝCH EMISIÍ1. Špecifické podmienky pre brzdyPožaduje sa, aby každá časť brzdovej sústavy a jej prevádzkových prostriedkov bola udržiavaná v dobrom a účinne pracujúcom stave a aby bola správne nastavená.Brzdy vozidla musia plniť tieto brzdové funkcie:a) na vozidlách a ich prívesoch a návesoch — prevádzková brzda schopná vozidlo brzdiť a bezpečne, rýchlo a účinne ho zastaviť bez ohľadu na svoj náklad a sklon vozovky, na ktorej sa pohybuje;b) na motorových vozidlách a ich prívesoch a návesoch — parkovacia brzda schopná udržať vozidlo zabrzdené bez ohľadu na svoj náklad a sklon vozovky.2. Špecifické podmienky pre vypúšťané výfukové plyny2.1. Motorové vozidlá so zážihovým (benzínovým) motoroma) Keď emisie výfukových plynov neriadi moderný systém riadenia emisií, ako je napr. trojcestný katalyzátor ovládaný sondou lambda:1. prehliadka výfukového systému s cieľom zistiť, či na výfuku nie sú netesnosti;2. prípadná prehliadka systému riadenia výfukových emisií s cieľom skontrolovať, či je potrebné zariadenie namontované;3. po uplynutí primeranej doby na zohriatie motora (berúc do úvahy odporúčania výrobcu motorového vozidla) sa meria obsah oxidu uhoľnatého (CO) vo výfukových plynoch za voľnobehu (nezaťaženého) motora.Najvyšší dovolený obsah CO vo výfukových plynoch nesmie prevýšiť tieto hodnoty:- na vozidlách uvedených po prvýkrát do premávky v období medzi dátumom, keď členské štáty začali požadovať, aby motorové vozidlá zodpovedali smernici 70/220/EHS [1] a 1. októbrom 1986: CO nesmie prevýšiť 4,5 % obj.,- na vozidlách po prvýkrát zaevidovaných alebo uvedených do premávky po 1. októbri 1986: CO nesmie prevýšiť 3,5 % obj.b) Keď emisie výfukových plynov riadi moderný systém riadenia emisií, ako je napr. trojcestný katalyzátor ovládaný sondou lambda:1. prehliadka výfukového systému s cieľom zistiť, či na výfuku nie sú netesnosti a či sú všetky časti úplné;2. prehliadka systému riadenia výfukových emisií s cieľom skontrolovať, či je potrebné zariadenie namontované;3. stanovenie účinnosti systému riadenia meraním hodnoty lambda a meraním obsahu CO vo výfukových plynoch podľa odseku 4;4. emisie výfukových plynov — medzné hodnoty- meranie za chodu nezaťaženého motora pri voľnobežných otáčkach:Najvyšší dovolený obsah CO vo výfukových plynoch nesmie presiahnuť 0,5 % obj.- meranie za chodu (nezaťaženého) motora pri zvýšených otáčkach voľnobehu, na najmenej 2000 min−1:Obsah CO: maximálne 0,3 % obj.Lambda: 1 ± 0,03 alebo podľa technických údajov výrobcu.2.2. Motorové vozidlá vybavené vznetovým (naftovým) motoromMeranie opacity (dymivosti) výfukového plynu pri pomalom zvyšovaní otáčok (z voľnobehu nezaťaženého motora až po medzné otáčky). Úroveň koncentrácie nesmie presiahnuť [2] tieto medzné hodnoty koeficientu absorpcie:- naftové motory s prirodzeným nasávaním = 2,5 m−1,- preplňované vznetové motory = 3,0 m−1alebo ekvivalentné hodnoty, keď sa používa zariadenie odlišného druhu ako zariadenia, ktoré splňujú tieto požiadavky.Vozidlá, po prvýkrát zaevidované alebo uvedené do premávky pred 1. januárom 1980, sú oslobodené od povinnosti splniť tieto požiadavky.2.3. Skúšobné zariadenieEmisie vozidiel sa merajú s využitím zariadenia určeného na presné zisťovanie, či sú dodržané stanovené medzné hodnoty alebo hodnoty, ktoré uvádza výrobca.[1] Smernica Rady 70/220/EHS z 20. marca 1970 o aproximácii právnych predpisov členských štátov týkajúcich sa opatrení proti znečisťovaniu ovzdušia emisiami motorových vozidiel (Ú. v. ES L 76, 6.4.1970, str. 1). Smernica zmenená a doplnená smernicou Rady 1999/102/ES (Ú. v. ES 334, 28.12.1999, str. 43).[2] Smernica Rady 72/306/EHS z 2. augusta 1972 o aproximácii právnych predpisov členských štátov týkajúcich sa opatrení proti znečisťovaniu ovzdušia znečisťujúcimi látkami z naftových motorov, ktoré sa používajú v motorových vozidlách (Ú. v. ES L 190, 2.8.1972, str. 1). Smernica zmenená a doplnená smernicou Rady 97/20/ES (Ú. v. ES 125, 16.5.1997, str. 2).--------------------------------------------------


title: Smernica Komisie 2007/6/ES zo 14. februára 2007 , ktorou sa mení a dopĺňa smernica Rady 91/414/EHS s cieľom zaradiť metrafenone, Bacillus subtilis , spinosad a thiamethoxam medzi účinné látky (Text s významom pre EHP )

text:
               15.2.2007

               SK

               Úradný vestník Európskej únie

               L 43/13

      SMERNICA KOMISIE 2007/6/ES
   zo 14. februára 2007,
   ktorou sa mení a dopĺňa smernica Rady 91/414/EHS s cieľom zaradiť metrafenone, Bacillus subtilis, spinosad a thiamethoxam medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS dostalo Spojené kráľovstvo 4. júna 2002 od spoločnosti BASF AG Belgicko žiadosť o zaradenie účinnej látky metrafenone do prílohy I k smernici 91/414/EHS. Komisia v rozhodnutí 2003/105/ES (2) potvrdila, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (2)

               V súlade s článkom 6 ods. 2 smernice 91/414/EHS dostalo Nemecko 19. apríla 2000 od spoločnosti AgraQuest žiadosť o zaradenie účinnej látky Bacillus subtilis kmeň QST 713 (ďalej len „Bacillus subtilis“) do prílohy I k smernici 91/414/EHS. Rozhodnutím 2001/6/ES (3) Komisia potvrdila, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (3)

               V súlade s článkom 6 ods. 2 smernice 91/414/EHS dostalo Holandsko 19. júla 1999 od spoločnosti Dow AgroSciences žiadosť o zaradenie účinnej látky spinosad do prílohy I k smernici 91/414/EHS. Rozhodnutím 2000/210/ES (4) Komisia potvrdila, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (4)

               V súlade s článkom 6 ods. 2 smernice 91/414/EHS dostalo Španielsko 17. marca 1999 od spoločnosti Novartis Crop Protection AG (teraz Syngenta) žiadosť o zaradenie účinnej látky thiamethoxam do prílohy I k smernici 91/414/EHS. Rozhodnutím 2000/181/ES (5) Komisia potvrdila, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (5)

               V súlade s ustanoveniami článku 6 ods. 2 a 4 smernice 91/414/EHS sa prehodnotili účinky týchto účinných látok na ľudské zdravie a životné prostredie v prípade spôsobov použitia, ktoré navrhli žiadatelia. Stanovený spravodajský členský štát predložil návrh hodnotiacich správ týkajúcich sa týchto látok Európskemu úradu pre bezpečnosť potravín (EÚBP, European Food Safety Authority – EFSA) 31. októbra 2003 (pre metrafenone) a Komisii 15. mája 2001 (pre Bacillus subtilis), 5. marca 2001 (pre spinosad) a 21. januára 2002 (pre thiamethoxam).

               (6)

               V prípade metrafenonu bola hodnotiaca správa vzájomne preskúmaná (spôsobom peer review) členskými štátmi a pracovnou skupinou EÚBP pre hodnotenie a 18. januára 2005 bola predložená Komisii vo forme vedeckej správy EÚBP týkajúcej sa metrafenonu (6). Táto správa bola preskúmaná členskými štátmi a Komisiou v rámci Stáleho výboru pre potravinový reťazec a zdravie zvierat. Návrhy hodnotiacich správ týkajúcich sa Bacillus subtilis, spinosadu a thiamethoxamu boli preskúmané členskými štátmi a Komisiou v rámci Stáleho výboru pre potravinový reťazec a zdravie zvierat. Preskúmané správy boli finalizované 14. júla 2006 vo forme revíznych správ Komisie týkajúcich sa metrafenonu, Bacillus subtilis, spinosadu a thiamethoxamu.

               (7)

               Na základe rôznych uskutočnených preskúmaní možno očakávať, že prípravky na ochranu rastlín s obsahom uvedených účinných látok vo všeobecnosti splnia požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť metrafenone, Bacillus subtilis, spinosad a thiamethoxam do prílohy I k tejto smernici s cieľom zabezpečiť, aby sa povolenia pre výrobky s obsahom týchto účinných látok udeľovali vo všetkých členských štátoch v súlade s ustanoveniami tejto smernice.

               (8)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich dočasných povolení týkajúcich sa prípravkov na ochranu rastlín s obsahom metrafenone, Bacillus subtilis, spinosad alebo thiamethoxam s cieľom zabezpečiť splnenie požiadaviek ustanovených v smernici 91/414/EHS, najmä v jej článku 13 a príslušných podmienok stanovených v prílohe I. Členské štáty by mali zmeniť súčasné dočasné povolenia na trvalé povolenia alebo tieto dočasné povolenia zmeniť, alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by malo byť poskytnuté dlhšie obdobie na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (9)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/ES sa mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty prijmú a uverejnia najneskôr do 31. júla 2007 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. augusta 2007.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Spôsob odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   1.   V súlade so smernicou 91/414/EHS členské štáty v prípade potreby do 31. júla 2007 zmenia a doplnia alebo odoberú existujúce povolenia prípravkov na ochranu rastlín s obsahom metrafenonu, Bacillus subtilis, spinosadu alebo thiamethoxamu ako účinných látok. Do tohto dátumu overia najmä to, či podmienky prílohy I k tejto smernici týkajúce sa metrafenonu, Bacillus subtilis, spinosadu alebo thiamethoxamu sú splnené s výnimkou tých, ktoré sú stanovené v časti B položky týkajúcej sa tejto účinnej látky a či držiteľ povolenia má dokumentáciu spĺňajúcu požiadavky prílohy II k tejto smernici alebo má k nej prístup v súlade s podmienkami článku 13 ods. 2 tejto smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom metrafenonu alebo Bacillus subtilis alebo spinosadu alebo thiamethoxamu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, najneskôr do 31. januára 2007 v súlade s jednotnými zásadami ustanovenými v prílohe VI k smernici 91/414/EHS na základe dokumentácie spĺňajúcej požiadavky prílohy III k tejto smernici a s prihliadnutím na časť B položiek v prílohe I k tejto smernici, ktoré sa týkajú metrafenonu, Bacillus subtilis, spinosadu alebo thiamethoxamu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               v prípade prípravku s obsahom metrafenonu alebo Bacillus subtilis alebo spinosadu, alebo thiamethoxamu ako jedinej účinnej látky v prípade potreby zmenia alebo odoberú povolenie najneskôr do 31. júla 2008, alebo

               b)

               v prípade prípravku s obsahom niektorej z látok metrafenone alebo Bacillus subtilis alebo spinosad alebo thiamethoxam ako jednej z viacerých účinných látok v prípade potreby zmenia alebo odoberú povolenie do 31. júla 2008 alebo do dátumu určeného na takúto zmenu alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 4
   Táto smernica nadobúda účinnosť 1. februára 2007.
   Článok 5
   Táto smernica je určená členským štátom.

      V Bruseli 14. februára 2007

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/136/ES (Ú. v. EÚ L 349, 12.12.2006, s. 42).

      (2)  Ú. v. EÚ L 43, 18.2.2003, s. 45.

      (3)  Ú. v. ES L 2, 5.1.2001, s. 25.

      (4)  Ú. v. ES L 64, 11.3.2000, s. 24.

      (5)  Ú. v. ES L 57, 2.3.2000, s. 35.

      (6)  EFSA Scientific Report (2006) 58, 1–72, Conclusion regarding the peer review of the pesticide risk assessment of the active substance metrafenone (finalised: 13 January 2006) [Vedecká správa EÚBP (2006) 58, 1–72, Záver zo vzájomného preskúmania (preskúmania spôsobom peer review) účinnej látky metrafenone z hľadiska posúdenia rizika pesticídov (finalizovaná: 13. januára 2006)].

      PRÍLOHA
      Na koniec tabuľky v prílohe I k nariadeniu 91/414/EHS sa dopĺňajú tieto riadky:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „139

                     Metrafenone
                     Číslo CAS 220899-03-6
                     Číslo CIPAC 752

                     3′-bróm-2,3,4,6′-tetrametoxy-2′,6-dimetylbenzofenón

                     ≥ 940 g/kg

                     1. februára 2007

                     31. januára 2017

                     ČASŤ A
                     Povolené môže byť len použitie ako fungicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa metrafenonu, najmä jej dodatkov I a II v konečnom znení Stáleho výboru pre potravinový reťazec a zdravie zvierat zo 14. júla 2006.
                     Členské štáty informujú Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.

                     140

                        Bacillus subtilis

                     (Cohn 1872)
                     Kmeň QST 713, identický s kmeňom AQ 713
                     Odber kultúr č. NRRL B -21661
                     Číslo CIPAC nepridelené

                     neuplatňuje sa

                     1. februára 2007

                     31. januára 2017

                     ČASŤ A
                     Povolené môže byť len použitie ako fungicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa Bacillus subtilis, najmä jej dodatkov I a II v konečnom znení Stáleho výboru pre potravinový reťazec a zdravie zvierat zo 14. júla 2006.

                     141

                     spinosad
                     Číslo CAS 131929-60-7 (spinosyn A)
                     131929-63-0 (spinosyn D)
                     Číslo CIPAC 636

                                    Spinosyn A:

                                 (2R,3aS,5aR,5bS,9S,13S,14R,16aS,16bR)-2-(6-deoxy-2,3,4-tri-O-metyl-α-L-manopyranozyloxy)-13-(4-dimetylamino-2,3,4,6-tetradeoxy-ß-D-erytropyranozyloxy)-9-etyl-2,3,3a,5a,5b,6,7,9,10,11,12,13,14,15,16a,16b-hexadekahydro-14-metyl-1H-8-oxacyklododeka[b]as-indacén-7,15-dión

                                    Spinosyn D:

                                 (2S,3aR,5aS,5bS,9S,13S,14R,16aS,16bS)-2-(6-deoxy-2,3,4-tri-O-metyl-α-L-manopyranozyloxy)-13-(4-dimetylamino-2,3,4,6-tetradeoxy-ß-D-erytropyranozyloxy)-9-etyl-2,3,3a,5a,5b,6,7,9,10,11,12,13,14,15,16a,16b-hexadekahydro-4,14-dimetyl-1H-8-oxacyklododeka[b]as-indacén-7,15-dión

                           Spinosad je zmes 50–95 % spinosynu A a 5–50 % spinosynu D

                     ≥ 850 g/kg

                     1. februára 2007

                     31. januára 2017

                     ČASŤ A
                     Povolené môže byť len použitie ako insekticíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa spinosadu, najmä jej dodatkov I a II v konečnom znení Stáleho výboru pre potravinový reťazec a zdravie zvierat zo 14. júla 2006.
                     Pri tomto celkovom hodnotení členské štáty:

                                 —

                                 musia venovať zvláštnu pozornosť ochrane vodných organizmov,

                                 —

                                 musia venovať zvláštnu pozornosť ohrozeniu dážďoviek pri použití látky v skleníkoch.

                           Podmienky použitia by v prípade potreby mali zahŕňať opatrenia na zníženie rizika.

                     142

                     Thiamethoxam
                     Číslo CAS 153719-23-4
                     Číslo CIPAC 637

                     (E,Z)-3-(2-chlór-1,3-tiazol-5-ylmetyl)-5-metyl-1,3,5-oxadiazinan-4-ylidén(nitro)amín

                     ≥ 980 g/kg

                     1. februára 2007

                     31. januára 2017

                     ČASŤ A
                     Povolené môže byť len použitie ako insekticíd.
                     ČASŤ B
                     Na uplatňovanie jednotných zásad prílohy VI sa zohľadňujú závery revíznej správy pre thiamethoxam, najmä jej dodatkov I a II, v konečnom znení Stáleho výboru pre potravinový reťazec a zdravie zvierat zo 14. júla 2006.
                     Pri tomto celkovom hodnotení členské štáty:

                                 —

                                 musia venovať zvláštnu pozornosť potenciálnemu znečisteniu podzemnej vody, najmä touto účinnou látkou a jej metabolitmi NOA 459602, SYN 501406 a CGA 322704, ak sa účinná látka aplikuje v regiónoch s citlivými pôdnymi a/alebo klimatickými podmienkami,

                                 —

                                 musia venovať zvláštnu pozornosť ochrane vodných rastlín,

                                 —

                                 musia venovať zvláštnu pozornosť dlhodobému ohrozeniu malých cicavcov, ak sa látka používa na ošetrenie osiva.

                           Podmienky použitia by v prípade potreby mali zahŕňať opatrenia na zníženie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.